Janīna Kursīte-Pakule

Janīna Kursīte-Pakule (dzimusi  Arendolē) ir latviešu literatūrzinātniece, valodniece, publiciste, rakstniece, politiķe. Latvijas Universitātes Humanitāro zinātņu fakultātes profesore, Latvijas Zinātņu akadēmijas īstenā locekle. Bijusi piecu Saeimas sasaukumu deputāte, ir Nacionālās apvienības biedre.

 Biogrāfija 
Bērnībā trenējusies rokasbumbā, bijusi Preiļu rajona čempione. Vispārējo izglītību ieguvusi Līvānu 1. vidusskolā. 1970. gadā iestājusies Tartu universitātē, 1975. gadā absolvējusi Filoloģijas fakultātes Krievu valodas un literatūras nodaļu. 1976. gadā absolvējusi Latvijas Valsts Universitātes Filoloģijas fakultāti. No 1978. līdz 1982. gadam bijusi Latvijas Zinātņu akadēmijas Literatūras, folkloras un mākslas institūta aspirantūrā.Janīnas Kursītes-Pakules CV

1975. gadā J. Kursīte-Pakule sākusi strādāt Latvijas Zinātņu Akadēmijas Valodas un literatūras institūtā kā pētniece, institūtā darbojusies līdz 2006. gadam, līdz kuram bija arī profesore Latvijas Kultūras akadēmijā (no 1992. gada). Kopš 1996. gada ir profesore Latvijas Universitātē, savukārt laikposmā no 1999. līdz 2007. gadam J. Kursīte-Pakule bijusi arī Latvijas Universitātes Filoloģijas fakultātes dekāne.

J. Kursīte-Pakule ir vairāku grāmatu autore. 80. gados viņas interešu lokā bija dzejas formas pētījumi, vēlāk viņa pievērsās mitoloģijai un mītu klātbūtnei literatūrā, folklorā un kultūrā. 21. gadsimtā klajā nāca vairākas J. Kursītes sastādītas vārdnīcas, tai skaitā "Neakadēmiskā latviešu valodas vārdnīca jeb novadu vārdene".Grāmatas Latgalei J. Kursīte kopā ar citiem pētniekiem un studentiem aktīvi piedalās folkloras un etnogrāfijas ekspedīcijās gan Latvijā, gan citās valstīs.

2007. gadā saņēmusi Triju Zvaigžņu ordeni, 2025. gadā — Latvijas Republikas Ministru kabineta balvu.

 Politiskā darbība 
2006. gadā J. Kursīte no partijas "Tēvzemei un Brīvībai/LNNK" saraksta kandidēja 9. Saeimas vēlēšanās, taču netika ievēlēta. Viņa kļuva par 9. Saeimas deputāti , ieņemot Latgales vēlēšanu apgabalā ievēlētā Jura Boldāna vietu Saiemā, pēc tam, kad viņš tika izslēgts no Saeimas sastāva pēc notiesājoša lēmuma stāšanās spēkā par Saeimas vēlēšanu rezultātu viltošanas organizēšanu. Šajā laikā J. Kursīte bija mainījusi politisko piederību, piedaloties partijas "Pilsoniskā savienība" dibināšanā, un Saeimā bija "Pilsoniskās savienības" frakcijas deputāte, darbojās Izglītības, kultūras un zinātnes komisijā, kā arī Mandātu, ētikas un iesniegumu komisijā. 2010. gadā J. Kursīte-Pakule tika ievēlēta arī 10. Saeimā jau no politisko partiju apvienības "Vienotība" saraksta. Tajā turpināja darboties Izglītības, kultūras un zinātnes komisijā un Mandātu, ētikas un iesniegumu komisijā. 2011. gadā veiksmīgi kandidēja arī 11. Saeimas ārkārtas vēlēšanās no partijas "Vienotība" saraksta un darbojās 11. Saeimā.

2014. gadā izstājās no partijas "Vienotība" un drīzumā tika uzņemta Nacionālajā apvienībā. Tā paša gada oktobrī tika ievēlēta 12. Saeimā. 2018. gada rudenī ievēlēta arī 13. Saeimā. Kandidēja 14. Saeimas vēlēšanās 2022. gadā, taču netika ievēlēta.

 Bibliogrāfija 

 Pētījumi 
 "Latviešu dzejas versifikācija 20. gadsimta sākumā". Rīga, 1988.
 "Laikazīmes dzejā". Rīga, 1988.
 "Raiņa dzejas poētika". Rīga: Zinātne, 1996.
 "Latviešu folklora mītu spogulī". Rīga: Zinātne, 1996.
 "Mītiskais literatūrā, folklorā un mākslā". Rīga: Zinātne, 1999.
 "Latviešu dievības un gari". Rundas, 2020

 Vārdnīcas 
 "Dzejas vārdnīca". Rīga: Zinātne, 2002.
 "Neakadēmiskā latviešu valodas vārdnīca jeb Novadu vārdene". Rīga: Madris, 2007.
 "Tautlietu vārdene". Rīga: Nemateriālā kultūras mantojuma valsts aģentūra, 2010.
 "Virtuves vārdene". SIA Rundas, 2012.

 Atsauces 

 Ārējās saites 

 CVK profils 
 11. Saeimas profils
 Partijas "Vienotība" profils
 "Latvijas ļaudis" profils 
 "Deputāti uz delnas" profils

Kategorija:1952. gadā dzimušie
Kategorija:Preiļu novadā dzimušie
Kategorija:Pilsoniskās savienības politiķi
Kategorija:9. Saeimas deputāti
Kategorija:10. Saeimas deputāti
Kategorija:11. Saeimas deputāti
Kategorija:12. Saeimas deputāti
Kategorija:13. Saeimas deputāti
Kategorija:Latvijas valodnieki
Kategorija:Latvijas literatūrzinātnieki
Kategorija:Latviešu valodā rakstošie
Kategorija:Latviešu rakstnieki
Kategorija:Rakstnieces
Kategorija:Latvijas Universitātes absolventi
Kategorija:Latvijas Zinātņu akadēmijas īstenie locekļi
Kategorija:Triju Zvaigžņu ordeņa virsnieki
Kategorija:Ar Lietuvas Dižkunigaiša Ģedimina ordeni apbalvotie